**Правилник**

1. Такмичење је отвореног типа и све бркајлије су добродошле

2. Такмичење се одржава 2 дана :

а. Први дан 11.7.2020. од 14 часова стручна комисија врши одабир кандитата у различитим категоријама за учешће у пред такмичењу

Категорије у којима ће се учесници такмичити су :

-Бркови по Вуку

-Најдужи бркови

-Најинтересантнији бркови

-Најстилизованији бркови

б. Финале ће бити 12.7.2020. године у Тршићу са почетком у 12 часова

За финалисте који долазе из места које је удаљено више од 100 километара од Лознице, биће обезбеђен смештај.

3. Организатор бира чланове жирија. Жири је овлашћен за одабир победника и награђених у финалу. Одлука жирија је коначна.

4. Не може више кандидата да говори исту народну изреку тј. неку коју је већ један кандидат изабрао. Организатори задржавају право да у договору са учесником изврше промену избора народне изреке.

5. Награде у већ наведеним категоријама биће додељене по оцени жирија.

6. Пријаве трају до 7.7.2020. године, а број учесника није ограничен.

7. Пријављивање кандидата :

Пријаву можете преузети на сајту Туристичке организације града Лознице. Кандидат може попуњену пријаву да пошаље на мејл адресу [**togloznice@gmail.com**](mailto:togloznice@gmail.com) **,** достави лично у просторије ТОГ Лознице или да пошаље поштом на адресу Туристичке организације града Лознице, ул.Јована Цвијића 20. 15300 Лозница,најкасније до 7.7.2020. године до 20 часова.